ประธาน ปปช. กล่าวว่า ส่วนคดีคลองด่านต้องเร่งรัดเป็นพิเศษเพราะเหลือเวลาเพียง 3 เดือนก็จะขาดอายุความ ซึ่งต้องเร่งศึกษาว่าภายในสำนักงานดำเนินการไปถึงขั้นใดแล้ว หากประเมินแล้วว่าภายใน 3 เดือนไม่สามารถดำเนินการได้ทัน ก็จำเป็นต้องเพิ่มบุคลากรให้มากขึ้นเพื่อเร่งให้คดีเสร็จทันเวลา ต้องยอมรับว่า ขณะนี้สังคมคาดหวังกับการทำงานของ ปปช.ชุดใหม่มาก ดังนั้นจึงต้องนำภาวะดังกล่าวมาแปลงเป็นกำลังใจในการทำงานของตัวเอง เพราะถือเป็นโอกาสดีที่ได้ช่วยเหลือบ้านเมืองขณะที่นายกล้านรงค์ จันทิก กรรมการ ปปช. ยอมรับว่าการทำงานของ ปปช.อาจจะมีบางส่วนที่ทับซ้อนกับกรรมการฯที่มีสวัสดิ์ โชติพานิชย์ เพราะลักษณะงานใกล้เคียงกัน โดยกรรมการตรวจสอบทรัพย์สินฯ มีอำนาจมาก เนื่องจากได้ใช้อำนาจของหลายหน่วยงาน เช่น ปปช. ปปง. คณะกรรมการธุรกรรม และอำนาจของอธิบดีกรมสรรพากรในส่วนที่เกี่ยวกับภาษี ทั้งเรื่องการยึดและอายัดทรัพย์ ซึ่งที่ประชุม ปปช.ได้สรุปว่า หากการทำงานมีความทับซ้อนกันให้ฝ่ายเลขาประสานงานกัน คาดว่าในวันที่ 2 ตุลาคม จะมีการประชุม ปปช. โดยอาจจะประชุมร่วมกับกรรมการตรวจสอบทรัพย์สินฯ
คดีใดต้องเร่งรัดเป็นพิเศษเพราะเหลือเวลาเพียง 3 เดือนจะขาดอายุความ 
คลองด่าน